
Önérnyékolás lehetősége az építészetben egy növényi példa alapján. Biomimikri kaktuszok az építészetben

A klímaváltozás és globális felmelegedés napjainkban új feladatok elé állítja az építészetet. A
túlmelegedés elleni védelem az épületek esetében egyre több helyen alapvető fontosságú, amelynek
megoldására inspirációt meríthetünk a természetes környezetből. A kutatás azt vizsgálja, hogy milyen
növényi példák hasznosíthatók ilyen célokra. A kaktuszok tipikusan olyan területeken élnek, ahol
jellemzően magas a napsütéses órák száma és kevés a csapadék, evolúciójuk során a fenti
körülményekhez minden elemükben alkalmazkodtak. A kiszáradás ellen esetükben olyan speciális
bordarendszer fejlődött ki, amely önárnyékolás révén segít megakadályozni a növények túlhevülését.
Ezt a mintát és arányrendszert modellezve létrejött egy kisléptékű lakóépület, amelyet energetikai
szimulációs szoftverekkel vizsgálva kimutatható volt a hagyományos épületekhez viszonyított
energiamegtakarítás mértéke. Ezek alapján meghatározhatók a tervezett épületforma előnyei és
esetleges hátrányai.



